**Samningur**

**milli**

**Verðbréfamiðstöðvar Íslands hf**

**og**

|  |  |
| --- | --- |
| **Nafn félags:** |  |

**um rafræna útgáfu hluta**

**Aðilar**

Verðbréfamiðstöð Íslands hf, kt. 451015-2140, hér eftir nefnt VBM, og

|  |  |
| --- | --- |
| Nafn félags: |  |
| Kennitala: |  |
| Heimilisfang: |  |

hér eftir nefnt félagið, gera með sér svofelldan útgáfusamning:

**Almennt**

1. gr.

Við undirritun útgáfusamnings þessa öðlast félagið rétt til að fá hluti sína útgefna í kerfi VBM að uppfylltum skilyrðum laga , reglugerða og reglna settra samkvæmt þeim.

|  |  |
| --- | --- |
| Auðkenni félagsins er: |  |
| ISIN nr. : |  |

VBM annast framsal á hlutum í félaginu og veitir félaginu upplýsingar um þá í samræmi við ákvæði samnings þessa.

1. gr.

Samningsaðilar skuldbinda sig til að fara að samningi þessum, lögum, reglugerðum og reglum VBM sem í gildi eru hverju sinni.

**Skyldur VBM**

1. gr.

VBM ábyrgist að kerfi þess sé opið alla virka daga, sbr. þó b-lið 2. tölul. 4. gr. laga nr. 32/1997, um helgidagafrið og VII. kafla laga nr. 131/1997, um rafræna eignarskráningu verðbréfa.

1. gr.

VBM ábyrgist að skráningar á réttindum yfir rafbréfum félagsins séu í samræmi við þær skráningarfærslur sem reikningsstofnanir (RS) framkvæma í kerfi VBM.

1. gr.

VBM ábyrgist að upplýsingar um framsal á hlutum í félaginu séu í samræmi við þær skráningarfærslur sem RS framkvæma í kerfi VBM.

VBM er óheimilt að veita öðrum en félaginu upplýsingar um hluthafa, enda standi lög eða dómsúrskurður ekki til annars.

1. gr.

VBM sendir félaginu upplýsingar um framsal á hlutum eins oft og óskað er á tölvutæku formi.

VBM sendir félaginu skrá yfir eignir hluthafa á umsömdum fresti til afstemmingar á hlutaskrá félagsins. Um ábyrgð á hlutaskrá fer eftir IV. Kafla laga um hlutafélög, nr. 2/1995.

1. gr.

Félagið getur óskað eftir beinni tengingu við kerfi VBM vegna hlutaskrár að uppfylltum þeim reglum sem gilda um aðgang að kerfi VBM.

1. gr.

VBM framkvæmir aðgerðir að beiðni félagsins eða reikningsstofnunar þess, uppfylli beiðnin skilyrði laga, reglugerða og reglna VBM.

**Skyldur félags**

1. gr.

Félagið ábyrgist að allar ákvarðanir um útgáfu hluta í félaginu og aðrar aðgerðir þeim tengdar séu teknar samkvæmt gildandi lögum og samþykktum félagsins.

Félagið ábyrgist að allar upplýsingar sem veittar eru í útgáfulýsingu eða með öðrum hætti séu réttar.

**Vanefndir félags**

1. gr.

Standi félagið ekki við samning þennan að einhverju eða öllu leyti eða uppfylli ekki lengur viðeigandi lög eða reglugerðir, skal það tafarlaust tilkynnt til stjórnar VBM og greint frá ástæðum þess.

**Ábyrgð á tjóni**

1. gr.

VBM ber skaðabótaábyrgð vegna þess tjóns sem rakið verður til starfsemi hennar í tengslum við tilkynningar um breytingar eða afmáningu réttinda á reikningi í kerfi VBM þrátt fyrir að saknæmri háttsemi sé ekki til að dreifa. Bótaábyrgð nær þó hvorki til tjóns vegna glataðra viðskiptatækifæra né til tjóns vegna óviðráðanlegra ytri atvika (force majeure), sbr. 28. gr. laga nr. 131/1997.

1. gr.

Um ábyrgð reikningsstofnana fer skv. VII. kafla laga nr. 131/1997.

1. gr.

Hafi félagið fengið aðgang að kerfi VBM skv. 7. gr. samnings þessa ber það ábyrgð á tjóni sem rekja má til félagsins.

**Breytingar á reglum VBM**

1. gr.

Stjórn VBM er heimilt að gera breytingar og viðbætur við reglur VBM og viðauka við þær sem verða bindandi fyrir félagið frá gildistöku þeirra.

Um undirbúning breytinga skv. 1. mgr., þ.m.t. umsögn útgefanda vegna þeirra, fer samkvæmt reglum VBM.

**Trúnaðarupplýsingar**

1. gr.

Samningsaðilar eru ábyrgir fyrir að trúnaðarupplýsingar sem fara milli þeirra lendi ekki í höndum óviðkomandi aðila. Þeir skulu sýna ýtrustu aðgát við meðferð og varðveislu upplýsinga við útgáfu hluta eða við tilkynningar um eigendaskipti á hlutum í félaginu.

**Uppsagnarákvæði**

16. gr.

Samningsaðilum er heimilt að segja upp samningi þessum með sex mánaða fyrirvara eða fyrr ef aðilar eru um það sammála.

Um afskráningu bréfa útgefanda úr kerfi VBM fer eftir ákvæðum reglugerðar nr. 397/2000.

1. gr.

Við gjaldþrot, innlausn, samruna eða aðrar sambærilegar aðgerðir sem leiða til þess að skráningu skuldabréfaflokksins skuli hætt fer að ákvæðum reglugerðar nr. 397/2000.

**Gjöld**

18. gr.

Útefandi hefur kynnt sér gjaldskrá VBM og greiðir gjöld samkvæmt henni hverju sinni. VBM er heimilt að breyta gjaldskrá með 6 mánaða fyrirvara.

Í sérstökum tilvikum getur VBM krafist gjalda af útgefanda vegna vinnu að hans beiðni sem fellur ekki undir útgefna gjaldskrá.

VBM er heimilt að innheimta dráttarvexti samkvæmt III. kafla laga um vexti og verðtryggingu, nr. 38/2001 með síðari breytingum, frá gjalddaga til greiðsludags greiði útgefandi ekki gjöld skv. 1. eða 2. mgr. á gjalddaga.

**Ágreiningur**

19. gr.

Rísi ágreiningur út af samningi þessum skal fara eftir ákvæðum VI. kafla laga nr. 131/1997 þar sem við á. Að öðrum kosti er unnt að skjóta ágreiningi til Héraðsdóms Reykjavíkur skv. lögum nr. 91/1991, um meðferð einkamála.

Samningur þessi er gerður í tveimur jafngildum eintökum.

Reykjavík,

*dagsetning,* Ár,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

F.h. nafn félags:

|  |  |
| --- | --- |
|  | F.h. Verðbréfamiðstöðvar Íslands hf |